कलकाटा , 26 आगस्ट : इन्डियान सुपार लीग सुंदयै आइएसएलनि गुबुन मोनसे गोनों हान्जा एटिके - महन बागान क्लाबआ फैगौ सिजननि फुटबल लीगनि गेलेनायखौ लानानै हान्जायाव गुबुन सासे लाइमोन गेलेगिरिखौ गोरोबथा खालामनाय जाबाय । बे गोदान गोरोबथानि गेजेरजों लाइमोन गेलेगिरि मनबिर सिंआ 2023 सिम आइएसएलआव गेलेबाय थागोन । क्लाबआ टुइटारनि गेजेरजों मिथिहोनाय बायदिब्ला 2018 नि इन्डियान सुपार कापआव गोख्रों गेलेनो हानाय मनबिर सिंखौ एटिके - महन बागान क्लाबआव गोरोबथानि गेजेरजों लाबोनानै बेनि गेलेनायाव गोख्रोंसिन जानो हागोनखौ मिजिंथिदों । मख'नो गोनांदि , भारतनि नेसनेल फुटबल हान्जायाव स्ट्राइकार महरै गेलेबोनाय मनबिर सिंआ फैगौ 3 बोसोरसिम गोरोबथा महरै हान्जायाव गेलेगोन । फारसेथिं मनबिरआ गावनि गोदान गोरोबथाजों एटिके क्लाबआव गेलेनो मोनगोननि खुसिजों गोजोन्नाय फोरमायना बुङोदि , आइएसएलआव एटिके - महन बागानजों गेलेनो मोन्नाया आंनि थाखाय गोग्गाथावना आरो फैगौ सिजननि आइएसएलआव गोख्रोंसिन गेलेनो नाजागोन होन्ना बुङो । बेनि सिगां मनबिर सिंआ आइएसएलआव एफसि गवानि जानानै गेलेबोदोंमोन । पान्जाबनि लाइमोन गेलेगिरिआ गावनि गेलेनाय फुटबल केरियारखौ कलकातायावनो जागाय जेनबोदोंमोन । 
आइएसएलनि थाखाय एटिके - महन बागानआ लाइमोन गेलेगिरि मनबिर सिंखौ गेलेनो गोरोबथा खालामबाय